stanford-oval/wikipedia huggingface dataset:
ศุกร์ 13 ฝันหวาน (แฟรนไชส์)
ภาพยนตร์

| ภาพยนตร์ | วันฉายในสหรัฐ | ผู้กำกับ | ผู้เขียนบท | เนื้อเรื่องโดย | ผู้อำนวยการสร้าง |
| --- | --- | --- | --- | --- | --- |
| ศุกร์ 13 ฝันหวาน | 9 พฤษภาคม ค.ศ. 1980 (1980-05-09) | ฌอน เอส. คันนิงแฮม | วิกเตอร์ มิลเลอร์ | วิกเตอร์ มิลเลอร์ | ฌอน เอส. คันนิงแฮม |
| ศุกร์ 13 ฝันหวาน ภาค 2 | 1 พฤษภาคม ค.ศ. 1981 (1981-05-01) | สตีฟ ไมเนอร์ | รอน เคิร์ซ | รอน เคิร์ซ | สตีฟ ไมเนอร์ |
| ศุกร์ 13 ฝันหวาน ภาค 3 | 13 สิงหาคม ค.ศ. 1982 (1982-08-13) | สตีฟ ไมเนอร์ | มาร์ติน คิตรอสเซอร์กับแคโรล วัตสัน | มาร์ติน คิตรอสเซอร์กับแคโรล วัตสัน | แฟรงค์ แมนคูโซ จูเนียร์ |
| ศุกร์ 13 ฝันหวาน ภาค 4 | 13 เมษายน ค.ศ. 1984 (1984-04-13) | โจเซฟ ซิโต | บาร์นี โคเฮน | บรูซ ฮิเดมิ ซาโคว์ | แฟรงค์ แมนคูโซ จูเนียร์ |
| ศุกร์ 13 ฝันหวาน ภาค 5 | 22 มีนาคม ค.ศ. 1985 (1985-03-22) | แดนนี สไตน์มันน์ | มาร์ติน คิตรอสเซอร์กับเดวิด โคเฮนและแดนนี สไตน์มันน์ | มาร์ติน คิตรอสเซอร์กับเดวิด โคเฮน | ทิโมธี ซิลเวอร์ |
| ศุกร์ 13 ฝันหวาน ภาค 6 ตอน เจสันคืนชีพ | 1 สิงหาคม ค.ศ. 1986 (1986-08-01) | ทอม แมคลาฟลิน | ทอม แมคลาฟลิน | ทอม แมคลาฟลิน | ดอน เบห์รนส์ |
| ศุกร์ 13 ฝันหวาน ภาค 7 ตอน ทายาทสยอง | 13 พฤษภาคม ค.ศ. 1988 (1988-05-13) | จอห์น คาร์ล บุชเลอร์ | ดาริล ฮานีย์และมานูเอล ฟิเดลโล | ดาริล ฮานีย์และมานูเอล ฟิเดลโล | เอียน แพเตอร์สัน |
| ศุกร์ 13 ฝันหวาน ภาค 8 ตอน เจสันบุกแมนฮัตตัน | 28 กรกฎาคม ค.ศ. 1989 (1989-07-28) | ร็อบ เฮดเดน | ร็อบ เฮดเดน | ร็อบ เฮดเดน | แรนดอล์ฟ เชเวลเดฟ |
| ศุกร์ 13 ฝันหวาน (วันศุกร์แบบนี้ จะไม่มีอีกแล้ว) | 13 สิงหาคม ค.ศ. 1993 (1993-08-13) | แอดัม มาร์คัส | ดีน ลอเรย์และเจย์ ฮิวเกลีย์ | เจย์ ฮิวเกลีย์และมาร์คัส | ฌอน เอส. คันนิงแฮม |
| เจสัน โหดพันธุ์ใหม่ ศุกร์ 13 X | 26 เมษายน ค.ศ. 2002 (2002-04-26) | เจมส์ ไอแซก | ท็อดด์ ฟาร์เมอร์ | ท็อดด์ ฟาร์เมอร์ | โนเอล เจ. คันนิงแฮม |
| ศึกวันนรกแตก | 15 สิงหาคม ค.ศ. 2003 (2003-08-15) | รอนนี ยู | เดเมียน แชนนอนกับมาร์ก สวิฟต์ | เดเมียน แชนนอนกับมาร์ก สวิฟต์ | ฌอน เอส. คันนิงแฮม |
สร้างใหม่
| ศุกร์ 13 ฝันหวาน ภาค 12 | 13 กุมภาพันธ์ ค.ศ. 2009 (2009-02-13) | มาร์คัส นิสเปล | เดเมียน แชนนอนกับมาร์ก สวิฟต์ | เดเมียน แชนนอนกับมาร์ก สวิฟต์และมาร์ก วีตัน | ไมเคิล เบย์, แอนดรูว์ ฟอร์ม, แบรด ฟูลเลอร์และฌอน เอส. คันนิงแฮม |
↑  ภาพยนตร์ฉายในสเปนเมื่อเดือนพฤศจิกายน ค.ศ. 2021 แค่รอบเดียว โดยยังไม่มีการฉายรอบทั่วไปจนกระทั่งในเดือนเมษายน ค.ศ. 2002
การตอบรับ > บ็อกซ์ออฟฟิศ

ณ ค.ศ. 2023 ศุกร์ 13 ฝันหวาน เป็นภาพยนตร์ชุดแนวสยองขวัญที่ทำเงินในประเทศสูงสุด โดยทำเงินมากกว่า 908.4 ล้านดอลลาร์สหรัฐจากภาพยนตร์สิบสองเรื่อง ตามหลัง ฮาโลวีน (1.09 พันล้านดอลลาร์สหรัฐ) และนำหน้า นิ้วเขมือบ (793.5 ล้านดอลลาร์สหรัฐ), หวีดสุดขีด (779.5 ล้านดอลลาร์สหรัฐ), เกม ตัด ต่อ ตาย (688.3 ล้านดอลลาร์สหรัฐ), สิงหาสับ (459.7 ล้านดอลลาร์สหรัฐ) และ แค้นฝังหุ่น (305.2 ล้านดอลลาร์สหรัฐ) เมื่อปรับค่าเงินตามอัตราเงินเฟ้อแล้ว
ภาพยนตร์ชุดยังประสบความสำเร็จจากการขายโฮมวิดีโอ โดยมียอดขายดีวีดีมากกว่าห้าล้านแผ่นใน ค.ศ. 2005
| ภาพยนตร์ | ปี | ทุนสร้าง | บ็อกซ์ออฟฟิศ> สหรัฐ | บ็อกซ์ออฟฟิศ> ต่างประเทศ | บ็อกซ์ออฟฟิศ> ทั่วโลก | อ้างอิง |
| --- | --- | --- | --- | --- | --- | --- |
| ศุกร์ 13 ฝันหวาน | 1980 | $550,000 | $39.76 ล้าน | $20 ล้าน | $59.75 ล้าน |  |
| ศุกร์ 13 ฝันหวาน ภาค 2 | 1981 | $1.25 ล้าน | $21.72 ล้าน |  | $21.72 ล้าน |  |
| ศุกร์ 13 ฝันหวาน ภาค 3 | 1982 | $2.5 ล้าน | $36.69 ล้าน |  | $36.69 ล้าน |  |
| ศุกร์ 13 ฝันหวาน ภาค 4 | 1984 | $2.6 ล้าน | $32.98 ล้าน |  | $32.98 ล้าน |  |
| ศุกร์ 13 ฝันหวาน ภาค 5 | 1985 | $2.2 ล้าน | $21.93 ล้าน |  | $21.93 ล้าน |  |
| ศุกร์ 13 ฝันหวาน ภาค 6 ตอน เจสันคืนชีพ | 1986 | $3 ล้าน | $19.47 ล้าน |  | $19.47 ล้าน |  |
| ศุกร์ 13 ฝันหวาน ภาค 7 ตอน ทายาทสยอง | 1988 | $2.8 ล้าน | $19.17 ล้าน |  | $19.17 ล้าน |  |
| ศุกร์ 13 ฝันหวาน ภาค 8 ตอน เจสันบุกแมนฮัตตัน | 1989 | $5 ล้าน | $14.34 ล้าน |  | $14.34 ล้าน |  |
| ศุกร์ 13 ฝันหวาน (วันศุกร์แบบนี้ จะไม่มีอีกแล้ว) | 1993 | $3 ล้าน | $15.94 ล้าน |  | $15.94 ล้าน |  |
| เจสัน โหดพันธุ์ใหม่ ศุกร์ 13 X | 2001 | $14 ล้าน | $13.12 ล้าน | $3.83 ล้าน | $16.96 ล้าน |  |
| ศึกวันนรกแตก | 2003 | $30 ล้าน | $82.62 ล้าน | $34.00 ล้าน | $116.6 ล้าน |  |
| ศุกร์ 13 ฝันหวาน ภาค 12 | 2009 | $19 ล้าน | $65 ล้าน | $27.66 ล้าน | $92.67 ล้าน |  |
| รวม | รวม | $80.9 ล้าน | $383.3 ล้าน | $83.78 ล้าน | $468.24 ล้าน |  |
การตอบรับ > นักวิจารณ์

| ภาพยนตร์ | รอตเทนโทเมโทส์ | เมทาคริติก | ซีนะมาสกอร์ |
| --- | --- | --- | --- |
| ศุกร์ 13 ฝันหวาน | 66% (58 บทวิจารณ์) | 22 (11 บทวิจารณ์) |  |
| ศุกร์ 13 ฝันหวาน ภาค 2 | 33% (46 บทวิจารณ์) | 26 (8 บทวิจารณ์) |  |
| ศุกร์ 13 ฝันหวาน ภาค 3 | 11% (28 บทวิจารณ์) | 30 (7 บทวิจารณ์) |  |
| ศุกร์ 13 ฝันหวาน ภาค 4 | 22% (33 บทวิจารณ์) | 33 (7 บทวิจารณ์) |  |
| ศุกร์ 13 ฝันหวาน ภาค 5 | 17% (23 บทวิจารณ์) | 16 (8 บทวิจารณ์) |  |
| ศุกร์ 13 ฝันหวาน ภาค 6 ตอน เจสันคืนชีพ | 55% (31 บทวิจารณ์) | 30 (10 บทวิจารณ์) | B |
| ศุกร์ 13 ฝันหวาน ภาค 7 ตอน ทายาทสยอง | 33% (27 บทวิจารณ์) | 13 (9 บทวิจารณ์) | B |
| ศุกร์ 13 ฝันหวาน ภาค 8 ตอน เจสันบุกแมนฮัตตัน | 11% (27 บทวิจารณ์) | 14 (10 บทวิจารณ์) | C+ |
| ศุกร์ 13 ฝันหวาน (วันศุกร์แบบนี้ จะไม่มีอีกแล้ว) | 16% (19 บทวิจารณ์) | 17 (11 บทวิจารณ์) |  |
| เจสัน โหดพันธุ์ใหม่ ศุกร์ 13 X | 20% (108 บทวิจารณ์) | 25 (23 บทวิจารณ์) | C |
| ศึกวันนรกแตก | 41% (166 บทวิจารณ์) | 37 (29 บทวิจารณ์) | B+ |
| ศุกร์ 13 ฝันหวาน ภาค 12 | 26% (176 บทวิจารณ์) | 34 (29 บทวิจารณ์) | B- |
แหล่งข้อมูลอื่น

Friday the 13th film series at Allmovie
Friday the 13th film series at Box Office Mojo
Fridaythe13thfilms.com
Interview with Justin Gray and Jimmy Palmiotti เก็บถาวร 2011-07-16 ที่ เวย์แบ็กแมชชีน—writers of Windstorm's six-issue Friday the 13th comic
Bloody Disgusting - "13 days of Friday the 13th"—a series of articles exploring the series
Q&A with Ronnie Hobbs and Randy Greenback, developers of Friday the 13th: The Game
เมฆ เมฆวัฒนา

| เมฆ เมฆวัฒนา |
| --- | --- |

สารนิเทศภูมิหลัง
เกิด: 7 เมษายน พ.ศ. 2537 (30 ปี) เมฆ เมฆวัฒนา กรุงเทพมหานคร ประเทศไทย
อาชีพ: นักดนตรี นักร้อง นักแสดง
ปีที่แสดง: 2555–ปัจจุบัน
เมฆ เมฆวัฒนา (เกิดวันที่ 7 เมษายน พ.ศ. 2537) ชื่อเล่น เจสซี่ เป็นนักร้องและนักแสดงชาวไทย
ประวัติ

เมฆ เมฆวัฒนา เกิดที่โรงพยาบาลบำรุงราษฎร์ เป็นบุตรชายของ เทียรี่ เมฆวัฒนา และ อุทุมพร ศิลาพันธ์ เป็นบุตรคนที่สอง มีพี่สาว 1 คน ชื่อ เมฆขลา (เจน) เขาจบการศึกษาจากชั้นมัธยมศึกษาจาก Marlborough boys college, NZ. ที่ประเทศนิวซีแลนด์ และจบการศึกษาระดับอุดมศึกษาคณะนิเทศศาสตร์ มหาวิทยาลัยกรุงเทพ (เอกภาควิชานิเทศภาพยนตร์)
เจสซี่เข้าวงการบันเทิงจากการเป็นนายแบบและแสดงในซิทคอมเรื่องแรกคือ Sausage mansion ในปี 2554 และในปี พ.ศ. 2555 เจสซี่ได้เข้าประกวดโครงการค้นหาน้องใหม่ และได้รับเลือกเป็นหนึ่งในนักแสดงซิทคอมเรื่อง น้องใหม่ร้ายบริสุทธิ์ โดยรับบทเป็น คีตะ
ปัจจุบันทำเพลงและเป็นนักร้องอยู่ที่ค่าย ME Records
ผลงาน > ซีรีส์

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2555 | Club Friday The Series 1 | ตอน รักแค่ไหน...ก็เป็นได้แค่นั้น |  |  |
| 2557 | รักจริงปิ๊งเก้อ |  ตอน Yoyo Effect น้ำหนัก/รัก | ไม้ |  |
ผลงาน > ละครโทรทัศน์

| ปี | เรื่อง | บทบาท |
| --- | --- | --- |
| 2561 | I Sea U ฉันรักทะเล...ที่มีเธอ | ณภัทร ปี่ขามสิงห์ (จริง) |
| 2563 | เสียดาย | หลุยส์ |
ผลงาน > ซิทคอม

| ปี | เรื่อง | บทบาท |
| --- | --- | --- |
| 2554 | Sausage Mansion | ไส้กรอก |
| 2554 | Sausage Mansion ซีซั่น 2 | ไส้กรอก |
| 2556-2560 | น้องใหม่ร้ายบริสุทธิ์ | คีตะ |
| 2558 | รักร้อยพันยันจักรวาล | ไบร์ท |
ผลงาน > ภาพยนตร์

| ปี พ> ศ. | เรื่อง | บทบาท | หมายเหตุ |
| --- | --- | --- | --- |
| 2556 | ฮาชิมะ โปรเจกต์ ไม่เชื่อต้องลบหลู่ | ด็อก |  |
| 2556 | ยังบาว | เทียรี่ เมฆวัฒนา (วัยเด็ก) | รับเชิญ |
| 2558 | ฉลุย แตะขอบฟ้า | ป๋อง |  |
| 2559 | 11-12-13 รักกันจะตาย | มด |  |
ผลงาน > ภาพยนตร์สั้น

| ปี | เรื่อง | บทบาท |
| --- | --- | --- |
| 2559 | Hipster In A Square World ตอน TCG The Series | เต๋อ |
ผลงาน > เพลง

Stay - ประกอบละครเรื่อง  Club Friday The Series 4
การเดินทาง - ประกอบภาพยนตร์เรื่อง Hipster in a Square World
กางเกงลิงสีแดง - Jesse Mekwattana
ไทม์แมชชีน - Jesse Mekwattana
เป็นไงบ้าง - Jesse Mekwattana
ฟ้าสีเทา - Jesse Mekwattana
หนีกรุง - Jesse Mekwattana
Old Boat - Jesse Mek
Fade - Jesse Mek
แหล่งข้อมูลอื่น

เมฆ เมฆวัฒนา ที่อินสตาแกรม
สามสิ่งอันดับพีทาโกรัส

ชีวลักษณ์ (Animation) สาธิตค่าสามค่าที่น้อยที่สุดของสามสิ่งอันดับพีทาโกรัส คือ 32 + 42 = 52
สามสิ่งอันดับพีทาโกรัส (อังกฤษ: Pythagorean triple) ประกอบด้วยจำนวนเต็มบวกสามจำนวน คือ a, b และ c โดยที่ a2 + b2 = c2 สามสิ่งอันดับดังกล่าวนี้มักถูกเขียนเป็น (a, b, c) ซึ่งตัวอย่างที่รู้จักกันดี คือ (3, 4, 5) ถ้า (a, b, c) เป็นสามสิ่งอันดับพีทาโกรัส แล้วจะได้ (ka, kb, kc) ซึ่งจะมี k เป็นจำนวนเต็มบวกใด ๆ โดยถ้ารูปสามเหลี่ยมมีความยาวด้านเท่ากับค่าของสามสิ่งอันดับพีทาโกรัสแล้วจะเป็นรูปสามเหลี่ยมมุมฉาก ซึ่งเรียกว่า รูปสามเหลี่ยมพีทาโกรัส
ปฐมฐานของสามสิ่งอันดับพีทาโกรัส (primitive Pythagorean triple) คือ รูปสามเหลี่ยมที่มีด้าน a, b และ c เป็นจำนวนเฉพาะสัมพัทธ์ (coprime) ซึ่งกล่าวคือ ไม่มีตัวประกอบร่วมนอกจาก 1 และ -1 เช่น (3, 4, 5) เป็นปฐมฐานของสามสิ่งอันดับพีทาโกรัส ซึ่งในขณะที่ (6, 8, 10) ไม่เป็นเนื่องจากมีตัวประกอบร่วมนอกจาก 1 คือ 2 และสามสิ่งอันดับพีทาโกรัสทุกอันสามารถย่อ/ขยาย ให้เป็นปฐมฐานของสามสิ่งอันดับพีทาโกรัสที่มีเอกลักษณ์ได้ โดยการหาร (a, b, c) ด้วยตัวหารร่วมมาก (greatest common divisor) ซึ่งในทางกลับกัน สามสิ่งอันดับพีทาโกรัสทุกอันสามารถหาได้โดยการคูณองค์ประกอบของปฐมฐานของสามสิ่งอันดับพีทาโกรัสด้วยจำนวนเต็มบวก
ชื่อของสามสิ่งอันดับของพีทาโกรัสนั้นมาจากทฤษฎีบทพีทาโกรัส (Pythagorean theorem) ซึ่งอธิบายว่ารูปสามเหลี่ยมมุมฉากทุกรูปนั้นมีความความสัมพันธ์ระหว่างด้านประกอบมุมฉากทั้งสองด้านและด้านตรงข้ามมุมฉาก ตามสูตร  a^{2}+b^{2}=c^{2} ดังนั้นสามสิ่งอันดับพีทาโกรัสสามอธิบายความยาวด้านทั้งสามที่เป็นจำนวนเต็มของรูปสามเหลี่ยมมุมฉาก แต่รูปสามเหลี่ยมมุมฉากที่มีด้านที่ไม่เป็นจำนวนเต็ม จะไม่อยู่ในรูปของสามสิ่งอันดับพีทาโกรัส ตัวอย่างเช่น รูปสามเหลี่ยมที่มีด้านยาว  a=b=1 และ  c={\sqrt {2}} ซึ่งรูปสามเหลี่ยมนี้เป็นรูปสามเหลี่ยมมุมฉาก แต่  (1,1,{\sqrt {2}}) ไม่เป็นสามสิ่งอันดับพีทาโกรัสเนื่องจากรากที่สองของสองไม่เป็นจำนวนเต็มหรือจำนวนตรรกยะ อีกเหตุผลหนึ่งคือ  1 และ  {\sqrt {2}}  ไม่มีตัวคูณร่วมที่เป็นจำนวนเต็มเพราะ  {\sqrt {2}} เป็นจำนวนอตรรกยะ
สามสิ่งอันดับพีทาโกรัสนั้นเป็นที่รู้จักกันตั้งแต่ยุคโบราณ รายงานที่เก่าที่สุดที่มีการบันทึกมาจาก Plimpton 322 ซึ่งเป็นแผ่นจารึกดินเหนียวของชาวบาบิโลเนียที่มีอายุประมาณปี 1800 ก่อนคริสตกาลที่ถูกเขียนด้วยระบบเลขฐานหกสิบ (sexagesimal)
เมื่อหาคำตอบในรูปของจำนวนเต็ม สมการ a2 + b2 = c2 คือ สมการไดโอเฟนไทน์ (Diophantine equation) ดังนั้นสามสิ่งอันดับพีทาโกรัสเป็นหนึ่งในการหาคำตอบที่เก่าแก่ที่สุดที่รู้จักกันในชื่อของ สมการไม่เชิงเส้นไดโอเฟนไทน์ (nonlinear Diophantine equation)
ตัวอย่าง

มีค่าของปฐมฐานของสามสิ่งอันดับพีทาโกรัสจากจำนวนนับถึงเลข 100 มีทั้งหมด 16 ค่า ได้แก่
| 0 | 1 | 2 | 3 |
| --- | --- | --- | --- |
| (3, 4, 5) | (5, 12, 13) | (8, 15, 17) | (7, 24, 25) |
| (20, 21, 29) | (12, 35, 37) | (9, 40, 41) | (28, 45, 53) |
| (11, 60, 61) | (16, 63, 65) | (33, 56, 65) | (48, 55, 73) |
| (13, 84, 85) | (36, 77, 85) | (39, 80, 89) | (65, 72, 97) |
ค่าของสามสิ่งอันดับพีทาโกรัสอื่น ๆ เช่น (6, 8, 10) ไม่อยู่ในรายชื่อ เนื่องจากไม่เป็นค่าปฐมฐาน เพราะ (6, 8, 10) เป็นพหุคูณของค่าของปฐมฐานของสามสิ่งอันดับพีทาโกรัส (3, 4, 5)
และค่าเหล่านี้คือค่าของปฐมฐานของสามสิ่งอันดับพีทาโกรัสจากจำนวนนับถึงเลข 300 ได้แก่
| 0 | 1 | 2 | 3 |
| --- | --- | --- | --- |
| (20, 99, 101) | (60, 91, 109) | (15, 112, 113) | (44, 117, 125) |
| (88, 105, 137) | (17, 144, 145) | (24, 143, 145) | (51, 140, 149) |
| (85, 132, 157) | (119, 120, 169) | (52, 165, 173) | (19, 180, 181) |
| (57, 176, 185) | (104, 153, 185) | (95, 168, 193) | (28, 195, 197) |
| (84, 187, 205) | (133, 156, 205) | (21, 220, 221) | (140, 171, 221) |
| (60, 221, 229) | (105, 208, 233) | (120, 209, 241) | (32, 255, 257) |
| (23, 264, 265) | (96, 247, 265) | (69, 260, 269) | (115, 252, 277) |
| (160, 231, 281) | (161, 240, 289) | (68, 285, 293) |  |
เชิงอรรถและรายการอ้างอิง > เชิงอรรถ

↑  Long (1972, p. 48)
↑  Robson, Eleanor (2002), "Words and Pictures: New Light on Plimpton 322" (PDF), The American Mathematical Monthly, vol. 109 no. 2, pp. 105–120, doi:10.1080/00029890.2002.11919845, คลังข้อมูลเก่าเก็บจากแหล่งเดิม (PDF)เมื่อ 2022-07-20, สืบค้นเมื่อ 2024-09-24
เชิงอรรถและรายการอ้างอิง > รายการอ้างอิง

Alperin, Roger C. (2005), "The modular tree of Pythagoras" (PDF), American Mathematical Monthly, vol. 112 no. 9, pp. 807–816, CiteSeerX 10.1.1.112.3085, doi:10.2307/30037602, JSTOR 30037602, MR 2179860, คลังข้อมูลเก่าเก็บจากแหล่งเดิม (PDF)เมื่อ 2022-11-16, สืบค้นเมื่อ 2024-09-24
Berggren, B. (1934), "Pytagoreiska trianglar", Tidskrift för Elementär Matematik, Fysik och Kemi (ภาษาสวีเดน), vol. 17, pp. 129–139
Barning, F.J.M. (1963), "Over pythagorese en bijna-pythagorese driehoeken en een generatieproces met behulp van unimodulaire matrices" (PDF), Math. Centrum Amsterdam Afd. Zuivere Wisk. (ภาษาดัตช์), vol. ZW-011, p. 37
Eckert, Ernest (1992), "Primitive Pythagorean triples", The College Mathematics Journal, vol. 23 no. 5, pp. 413–417, doi:10.2307/2686417, JSTOR 2686417
Elkies, Noam, Pythagorean triples and Hilbert's theorem 90 (PDF)
Heath, Thomas (1956), The Thirteen Books of Euclid's Elements Vol. 1 (Books I and II) (2nd ed.), Dover Publications, ISBN 978-0-486-60088-8
Long, Calvin T. (1972), Elementary Introduction to Number Theory (2nd ed.), Lexington: D. C. Heath and Company, LCCN 77171950
Martin, Artemas (1875), "Rational right angled triangles nearly isosceles", The Analyst, vol. 3 no. 2, pp. 47–50, doi:10.2307/2635906, JSTOR 2635906
McCullough, Darryl (2005), "Height and excess of Pythagorean triples" (PDF), Mathematics Magazine, vol. 78 no. 1, pp. 26–44, doi:10.1080/0025570X.2005.11953298
Romik, Dan (2008), "The dynamics of Pythagorean triples" (PDF), Trans. Amer. Math. Soc., vol. 360 no. 11, pp. 6045–6064, arXiv:math.DS/0406512, doi:10.1090/S0002-9947-08-04467-X, MR 2425702
Teigen, M.G.; Hadwin, D.W. (1971), "On Generating Pythagorean Triples", The American Mathematical Monthly, vol. 78 no. 4, pp. 378–379, doi:10.2307/2316903, JSTOR 2316903
Trautman, Andrzej (1998), "Pythagorean spinors and Penrose twistors",  ใน S.A. Hugget; L.J. Mason; K.P. Tod; S.T. Tsou; N.M.J. Woodhouse (บ.ก.), Geometric universe (Postscript)
แหล่งข้อมูลอื่น

Clifford Algebras and Euclid's Parameterization of Pythagorean triples
Curious Consequences of a Miscopied Quadratic
Discussion of Properties of Pythagorean triples, Interactive Calculators, Puzzles and Problems
Generating Pythagorean Triples Using Arithmetic Progressions
Interactive Calculator for Pythagorean Triples
The negative Pell equation and Pythagorean triples
Parameterization of Pythagorean Triples by a single triple of polynomials
Price, H. Lee (2008), The Pythagorean Tree: A New Species, arXiv:0809.4324
Pythagorean Triples and the Unit Circle, chap. 2–3, in "A Friendly Introduction to Number Theory" by Joseph H. Silverman, 3rd ed., 2006, Pearson Prentice Hall, Upper Saddle River, NJ, ISBN 0-13-186137-9
Pythagorean Triples at cut-the-knot Interactive Applet showing unit circle relationships to Pythagorean Triples
Pythagorean Triplets
The Remarkable Incircle of a Triangle
Solutions to Quadratic Compatible Pairs in relation to Pythagorean Triples
Theoretical properties of the Pythagorean Triples and connections to geometry
The Trinary Tree(s) underlying Primitive Pythagorean Triples at cut-the-knot
Weisstein, Eric W., "Pythagorean Triple", MathWorld
ซอฟียา อียอเนสกู

อียอเนสกูบนดวงตราไปรษณียากรของโรมาเนีย
ซอฟียา อียอเนสกู-ออเกรเซอานู (โรมาเนีย: Sofia Ionescu-Ogrezeanu; 25 เมษายน 1920 – 21 มีนาคม 2008) เป็นประสาทศัลยแพทย์ชาวโรมาเนีย และเป็นประสาทศัลยแพทย์คนแรกของโลกที่เป็นสตรี
อียอเนสกูเกิดที่เฟิลตีเชน เทศมณฑลซูชาวา เป็นธิดาของกอนสตันติน ออเกรเซอานู (Constantin Ogrezeanu) พนักงานธนาคาร กับมารียา ออเกรเซอานู (Maria Ogrezeanu) แม่บ้าน เธอจบการศึกษามัธยมศึกษาในบูคาเรสต์ และสมัครเข้าศึกษาต่อที่วิทยาลัยแพทยศาสตร์บูคาเรสต์ในปี 1939 ในปีการเป็นแพทย์เพิ่มพูนทักษะ (stagiu de practică) ปีแรก เธอศึกษาวิชาจักษุวิทยา ในปีต่อมาเธอไปประจำอยู่ในคลินิกที่ขาดแคลนอุปกรณ์ในเมืองซูชาวา ระหว่างนั้นเมืองกำลังมีการระบาดของไข้ทัยฟัส ระหว่างช่วงหยุดเรียน เธอยังอาสาไปช่วยดูแลนักโทษชาวโซเวียตในโรงพยาบาลสตามาเต (Spitalul „Stamate”) ในบ้านเกิดของเธอ เธอเข้าประจำการเป็นศัลยแพทย์ที่โรงพยาบาล และมีส่วนในการทำศัลยกรรมมากมาย ส่วนใหญ่เป็นการตัดแขนหรือขา
ในเดือนตุลาคม 1943 เธอเป็นแพทย์เพิ่มพูนทักษะประจำโรงพยาบาลหมายเลขเก้า (Spitalul nr. 9) ในนครบูคาเรสต์ ต่อมาในปึ 1944 ระหว่างการทิ้งระเบิดบูคาเรสต์ในสงครามโลกครั้งที่สอง เธอจำต้องทำการผ่าตัดสมองของเด็กชายคนหนึ่งเป็นการฉุกเฉินเนื่องจากมีบุคลากรไม่เพียงพอ ในปี 1945 เธอจึงได้รับใบวุฒิบัตรยืนยันความสามารถในวิชาแพทยศาสตร์และศัลยศาสตร์
เธอเป็นประสาทศัลยแพทย์ตลอดวิชาชีพนาน 47 ปีของเธอ โดยประจำที่โรงพยาบาลหมายเลขเก้า โดยมีคณะทำงานร่วมกับอียอเนล อียอเนสกู (Ionel Ionescu), กอนสตันติน อาร์เซน (Constantin Arseni) ภายใต้การกำกับดูแลของดูมีตรู บักดาซาร์ (Dumitru Bagdasar) คณะทำงานนี้เป็นคณะประสาทศัลยแพทย์คณะแรกในประเทศโรมาเนีย และได้รับการตั้งชื่อว่าเป็น "คณะทองคำ" ซึ่งมีบทบาทมากในการพัฒนาวงการประสาทศัลยศาสตร์ในประเทศโรมาเนีย
ในปี 1970 เธอยังมีโอกาสได้เข้ารับการดูแลรักษาสนมเอกของเชคแห่งอาบูดาบี ทั้งนี้เนื่องมาจากว่าแพทย์ผู้ชายไม่สามารถเข้าไปรักษาสนมของเชคซึ่งเป็นเขตห้ามชายเข้าได้ การรักษาเป็นผลสำเร็จและเธอได้รับมอบเงิน 2,000 ดอลลาร์จากเชค รวมถึงอัญมณี เธอเสียชีวิตในวันที่ 21 มีนาคม 2008 ในบูคาเรสต์
แหล่งข้อมูลอื่น

Daniela Micutariu. "Falticeneanca Sofia Ionescu-Ogrezeanu a murit la 88 de ani". Monitorul. สืบค้นเมื่อ 26 เมษายน 2011.
"The Imprint of a Scalpel". Union Radiophonique et Télévisuelle Internationale. เก็บจากแหล่งเดิมเมื่อ 24 มกราคม 2021. สืบค้นเมื่อ 24 มกราคม 2021.
Sofia Ionescu
บล็อกนัน

| --- | --- |

ประเภท: บล็อก
ภาษาที่ใช้ได้: ภาษาไทย
เจ้าของ: บริษัท บล็อกนัน จำกัด
สร้างโดย: อิสริยะ ไพรีพ่ายฤทธิ์ และวสันต์ ลิ่วลมไพศาล
ยูอาร์แอล: blognone.com
เชิงพาณิชย์: เฉพาะเมื่อต้องการลงโฆษณา
ลงทะเบียน: จำเป็นสำหรับการเพิ่มเนื้อหา
Blognone เป็นเว็บไซต์ภาษาไทยในลักษณะบล็อก ซึ่งเน้นเรื่องการเผยแพร่ข่าวสารเทคโนโลยีสารสนเทศและวิทยาศาสตร์จากทั่วโลก โดยรูปแบบเนื้อหาในเว็บนั้นจะมีลักษณะข้อมูลแบบการนำข่าวสำคัญมาสรุป และทำลิงก์เชื่อมโยงไปยังหัวข้อข่าวต้นฉบับ เปิดให้ผู้ใช้ทั่วไปสามารถเข้าร่วมเขียนข่าวได้ ผู้อ่านสามารถแสดงความเห็นท้ายข่าวและในกระดานสนทนา นอกจากข่าวสาร ยังมีบทสัมภาษณ์จากบุคคลในวงการเทคโนโลยีสารสนเทศ เช่น โปรแกรมเมอร์ ผู้พัฒนาฟอนต์ ผู้ดูแลเว็บให้บริการบล็อก ผู้บริหารธุรกิจขายเพลงในรูปแบบดิจิตอล เป็นต้น
Blognone เป็นเว็บไซต์ที่มีผู้เข้าชมจากประเทศไทยมากเป็นอันดับที่ 254 (12 เมษายน 2561) จากการจัดอันดับโดยอะเล็กซา
การเข้าเป็นสมาชิกและสร้างบทความ

Blognone เปิดให้บุคคลใดก็ตามเข้าเป็นสมาชิกได้ โดยสมาชิกจะสามารถเขียนและแสดงความคิดเห็นได้ โดยสมาชิกที่เคยเขียนบทความแล้วจะเป็น contributor โดยบทความที่เขียนจะต้องไปรออยู่ที่หน้า upcoming news หากเขียนมาเป็นระยะเวลาพอสมควรและบทความที่เขียนมีคุณภาพมาโดยตลอด จะได้เลื่อนเป็น Writer โดยการคัดเลือกจากสมาชิกที่เป็น Writer อยู่ก่อนแล้ว โดยผู้ที่เป็น Writer จะมีสิทธิในการอนุมัติบทความขึ้นหน้าหนึงและมีสิทธิ์เลือก Writer อีกด้วย ปัจจุบัน Blognone มีผู้รายงานข่าวประจำในระดับ Writer ประมาณ 40 คน และผู้รายงานข่าวทั่วไปอีกจำนวนมาก
การเขียนบทความของ Blognone นั้นทางเว็บแนะนำให้ผู้เขียนใช้ Markdown แต่ก็ยังมีตัวเลือกให้ใช้โค้ด HTML ด้วยเช่นกัน
การบริหารเว็บไซต์

Blognone เริ่มเปิดใช้งานครั้งแรกใน พ.ศ. 2547 โดยนักศึกษา สาขาวิชาวิศวกรรมคอมพิวเตอร์ มหาวิทยาลัยเกษตรศาสตร์ คือ อิสริยะ ไพรีพ่ายฤทธิ์ (mk) และ วสันต์ ลิ่วลมไพศาล (lew) ซอฟต์แวร์หลักในการจัดการข้อมูลภายในเว็บไซต์ในปัจจุบันคือ ดรูปาล (เดิมใช้เวิร์ดเพรส) โดยเนื้อหาทั้งหมดในเว็บ Blognone อยู่ภายใต้ลิขสิทธิ์แบบครีเอทีฟคอมมอนส์
ปัจจุบัน Blognone อยู่ภายใต้การควบคุมของ บริษัท บล็อกนัน จำกัด (Blognone Co., Ltd.) โดยจดทะเบียนเมื่อวันที่ 23 กุมภาพันธ์ พ.ศ. 2555 และยังมีเว็บไซต์ในเครือเดียวกันคือ จัสไซ (jusci.net) และ มีโคโนมิกส์ (meconomics.net)
วันที่ 7 พฤศจิกายน 2560 Wongnai ประกาศเข้าซื้อกิจการ Blognone
แหล่งข้อมูลอื่น

เว็บไซต์อย่างเป็นทางการ
บุญยิ่ง นิติกาญจนา

| บุญยิ่ง นิติกาญจนาป> ช., ป.ม. |
| --- | --- |

สมาชิกสภาผู้แทนราษฎรจังหวัดราชบุรี
อยู่ในวาระ
เริ่มดำรงตำแหน่ง  3 กรกฎาคม พ.ศ. 2554   (13 ปี 245 วัน)
ก่อนหน้า: สามารถ พิริยะปัญญาพร
เหรัญญิกพรรคกล้าธรรม
อยู่ในวาระ
เริ่มดำรงตำแหน่ง  3 กุมภาพันธ์ พ.ศ. 2568 (30 วัน)
 
ข้อมูลส่วนบุคคล
เกิด: บุญยิ่ง รังษีเสริมสุข 25 กันยายน พ.ศ. 2502 (65 ปี) อำเภอเมืองราชบุรี จังหวัดราชบุรี
พรรคการเมือง: ภูมิใจไทย (2554–2556)   เพื่อไทย (2556–2561)   พลังประชารัฐ (2561–2567)   กล้าธรรม (2567–ปัจจุบัน)
คู่สมรส: วิวัฒน์ นิติกาญจนา (สมรส 2523)
ทรัพย์สินสุทธิ: 45.9 ล้านบาท (พ.ศ. 2568)

บุญยิ่ง นิติกาญจนา (เกิด 25 กันยายน พ.ศ. 2502) ปัจจุบันดำรงตำแหน่งเป็นสมาชิกสภาผู้แทนราษฎรจังหวัดราชบุรี เหรัญญิกพรรคกล้าธรรม และประธานคณะกรรมาธิการการคุ้มครองผู้บริโภค อดีตกรรมการบริหารพรรคพลังประชารัฐ
ประวัติ

บุญยิ่ง เกิดเมื่อวันที่ 25 กันยายน พ.ศ. 2502 ที่จังหวัดราชบุรี เป็นบุตรนายชัยวัฒน์ นางอรณา รังษีเสริมสุข ด้านครอบครัวสมรสกับนายวิวัฒน์ นิติกาญจนา หรือ กำนันตุ้ย นายกองค์การบริหารส่วนจังหวัดราชบุรี เมื่อวันที่ 16 พฤษภาคม พ.ศ. 2523 มีบุตร 3 คนคือ นางสาวชนกนันท์ นิติกาญจนา, นายธนวัชร นิติกาญจนา และนายจิรเดช นิติกาญจนา
สำเร็จการศึกษาระดับปริญญาตรี ศิลปศาสตรบัณฑิต สาขาการพัฒนาชุมชน จากมหาวิทยาลัยราชภัฏสวนดุสิต
งานการเมือง

บุญยิ่ง เข้าสู่การเมืองโดยการเป็นสมาชิกสภาองค์การบริหารส่วนจังหวัดราชบุรี ต่อมาในปี พ.ศ. 2554 ได้ลงสมัครสมาชิกสภาผู้แทนราษฎรจังหวัดราชบุรี สังกัดพรรคภูมิใจไทย ได้รับเลือกตั้งเป็นสมัยแรก ต่อมาในปี พ.ศ. 2561 ย้ายไปสังกัดพรรคพลังประชารัฐ ลงสมัครในนามพรรคพลังประชารัฐ ได้รับเลือกตั้งเป็นสมัยที่สอง และการเลือกตั้งในปี พ.ศ. 2566 ได้รับเลือกตั้งเป็นสมัยที่สาม
งานการเมือง > สมาชิกสภาผู้แทนราษฎร

บุญยิ่ง นิติกาญจนา ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดราชบุรี สังกัดพรรคภูมิใจไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดราชบุรี สังกัดพรรคพลังประชารัฐ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดราชบุรี สังกัดพรรคพลังประชารัฐ → พรรคกล้าธรรม
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ.  –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
เช ซาฮารา

เช ซาฮารา ธิดาของ นูร์ โมฮาเม็ด (มลายู: Che Zahara binte Noor Mohamed;  นิยมเรียกว่า เช ซาฮารา กาอุม อีบู; Che Zahara Kaum Ibu, 1907–1962) เป็นนักเคลื่อนไหวชาวมลายูซึ่งทำงานเกี่ยวกับด้านสิทธิสตรีและสิทธิเยาวชนในประเทศสิงคโปร์ เธอได้รับการยอมรับว่าเป็นสตรีชาติพันธุ์มลายูคนแรกของสิงคโปร์ที่ต่อสู้เพื่อสิทธิสตรีแบบสมัยใหม่ เช ซาฮารา เป้นผู้ก่อตั้งองค์การด้านสวัสดิการสตรีมุสลิมแห่งแรกของสิงคโปร์ ซึ่งคือ สมาคมสวัสดิการสตรีมลายู (Malay Women's Welfare Association; MWWA) ตลอดระยะเวลาสิบสามปี เธอ "ดูแลสตรีและเด็กกำพร้ามากกว่า 300 คนโดยไม่ได้สินใจซึ่งพื้นหลังทางชาติพันธุ์และศาสนา" เธอให้ทั้งที่พักอาศัย สอนความรู้ทางศาสนา และทักษะพื้นฐานเพื่อประกอบอาชีพ เช่นการเย็บผ้า
ชีวประวัติ

เช ซาฮารา เกิดและเติบโตมาใน "ครอบครัวที่ได้รับคใามเคารพในสิงคโปร์" บิดาของเธอ นูร์ โมฮาเม็ด (Noor Mohamed) เป็นหนึ่งในชาวมลายูคนแรก ๆ ที่ได้เรียนภาษาอังกฤษ ซาฮาราเรียนภาษาอังกฤษจากบิดาของเธอเช่นกัน สามีของเธอ อาลัล โมฮาเม็ด รุซซุล (Alal Mohamed Russull) เป็นผู้สนับสนุนเรียกร้องด้านรัฐสวัสดิการและความยุติธรรม หลังสิ้นสุดสงครามโลกครั้งที่สอง เธอและสามีร่วมกันเปิดบ้านตัวเองเพื่อรับเด็กกำพร้า บ้านของทั้งสองตั้งอยู่บนถนนเดสเกอร์ (Desker Road) ซึ่งในเวลานั้นเป็นใจกลางย่านโคมแดงของสิงคโปร์
เช ซาฮารา ก่อตั้งองค์การ MWWA ในเดือนตุลาคม 1947 และขับเคลื่อนรณรงค์ด้านปัญหาที่เกิดจากการปฏิรูปการสมรสผ่านองค์การดังกล่าว MWWA ในเวลานั้นมีสมาชิกถึงแปดสิบคน ในจำนวนนี้มีห้าสิบคนเป็นครู
ในปี 1948 เธอเขียนบทละครสั้นสี่ฉบับที่จะนำมาแสดงเพื่อใช้ประท้วงธรรมเนียมการแต่งงานแบบมลายูดั้งเดิม ซึ่งให้อำนาจฝ่ายชายในการหย่าร้างโดยไม่ต้องดำเนินการให้ถูกต้องตามกฎหมาย เป็นต้น และยังสนับสนุนการผ่านรัฐบัญญัติเลย์ค็อกว่าด้วยการสมรส (Laycock Marriage Bill) ซึ่งเพิ่มอายุขั้นต่ำสำหรับการแต่งงานในสิงคโปร์ นอกจากนี้เธอยังตั้งต้นรณรงค์ให้สตรีในสิงคโปร์บริจาคเลือด
ในผี 1955 เธอเป็นผู้แทนประเทศสิงคโปร์ในการประขุมสุดยอดมารดาโลกที่ประเทศสวิตเซอร์แลนด์ ในปี 1961 เธอมีส่วนร่สมช่วยก่อตั้งวีเมนส์ชาร์เตอร์ขึ้นในสิงคโปร์
เธอได้รับการบรรจุชื่อในหอเกียรติยศสตรีสิงคโปร์ในปี 2014